《拟沈休文宿东园》
清代·吴敦仁

苍茫度高冈，乱石堆成路。蔼蔼白云封，崎岖难信步。

未至东园东，歧路常纡互。景仄门长关，斋幽扃如故。

灶冷矗炊烟，檐低滴清露。林鸟声交呼，丛萤辉相顾。

谷飙叩虚牝，山月飞寒兔。夜琴调清弦，夕砧捣秋素。

馀寒造众色，气象换朝暮。何计驻流光，西山须一度。

作者简介：吴敦仁，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。